Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 690

6. évfolyam Témakörök KITEKINTÉS SZOMSZÉDAINK ÉS A VILÁG NÉPEINEK KULTÚRÁJÁRA (3 óra) Figyeljük meg, hogy a határon túli magyarokra milyen hatással volt a szomszédos nem magyar népek kultúrája! Különösen a viselet, a táncok, az építkezés és az étrend vizsgálatával fedezhetünk fel hasonlóságokat és különbségeket. Hasonló vizsgálatot végezhetünk a rokon népekkel, valamint a világ közeli és távolabbi, egzotikus népeinek kultúrájával kapcsolatban. A törzsi társadalmak, a letûnt magas kultúrák megismerése más megvilágításba helyezheti a saját népünkrõl alkotott véleményünket is. Ilyen reprezentatív népek a busmanok, az eszkimók, az indiánok és más természeti népek. A HATÁRAINKON TÚLI NÉPRAJZI ÉS NYELVJÁRÁSI EGYSÉGEK (15 óra) A tanév során a határainkon túli, magyarok lakta tájegységek közül legalább egyet fel kell dolgozni. Erdély és a Részek: Erdély és a Részek olyan földrajzi terület, amely területi nagyságban fölülmúlja az anyaországot, azaz a mai Magyarországot. Történeti és néprajzi értékei, hagyományai alapján európai mértékû, és jelentõségû tájegység. Magába foglalja a szatmári és a bihari részektõl, a Fekete-Körös völgyétõl kezdve Kalotaszeg, Szék, Mezõség, Torockó jellegzetes tájait, míg Székelyföld és Gyimes („ország az országban”) szinte külön történelmi, nyelvi, néprajzi sajátosságokkal rendelkezik. 2 óra Kalotaszeg: földrajzi elhelyezkedésével Nagyvárad és Kolozsvár között, különleges természeti adottságaival, kereskedelmi központ jellegével, akárcsak a múltban, a jelenben is meghatározó szereppel rendelkezik a „szegek” tájegysége. Hagyományos gazdálkodása mellett kiemelkedõ néprajzi gazdagsága, néptánc-, népzenehagyománya, népszokása, akárcsak Kós Károly népi építészete. 1 óra Mezõség: a földrajzi sajátosságai, hagyományos mezõgazdasága révén különleges tárgyi kultúra alakult ki ezen a tájon, amit a szõttesek, a hímzés, a népviselet, a szalmakalapfonás, a faragások bizonyítanak. Talán még nagyobb jelentõséggel bír az a szellemi kultúra, amit a néptánc, a népzene, a népdal, a népszokások jellemeznek. Ilyen néptánc a széki lassú, vagy a szokások közül a betlehemezés, a kántálás. 1 óra Székelyföld: különleges földrajzi táj. Hegyei, fenyvesei, vizei minden más tájjal összevetve páratlan értékûvé teszik. Történelme, katonai, önigazgatási hagyományai, kiváltságai, népének titokzatos eredete évszázadok óta erõt ad a székelységnek. A hagyományos gazdálkodás mellett a havasi pásztorkodás és az erdõgazdálkodás is a megélhetés forrásai közé tartozott. Különleges tárgyi kultúra (székelykapu, fafaragások, festett bútorok, csergék, szõttesek, korondi fazekastermékek, népviseletek) jellemzik a székely népi kultúra gazdag hagyományvilágát. Nem marad el mellette a szellemi kultúra sem, hiszen a népzene, a néptánc, a népszokások sehol más helyen nem látható alkotásokat hoztak létre. A székely népmesék, balladák, mondák a magyar kultúrkincs becses emlékei közé tartoznak. 4 óra Gyimes: a magyarság legtávolabbi, legnehezebb helyzetben élõ, sokat szenvedett ága él Gyimesben. Hagyományos gazdálkodást, állattartást és erdõgazdálkodást folytatnak a Csíki-havasokban élõ magyarok. Tárgyi kultúrájuk nevezetességei közé tartozik a boronafalú ház, a népviselet, a népi díszítõmûvészet. A népi vallásosság (az õsi népi imádságok), a népzene összetéveszthetetlenné teszik a gyimesi hagyományokat. 1 óra A Kárpátokon túli tájegységek: az erdélyi magyarság legmostohább körülmények között élõ, hányatott sorsú népe a moldvai csángók. Erõs nyelvi és vallási nyomás alatt voltak és vannak, ami a 20. század során a lakóhelyeik elhagyására késztette õket. Egész falvak kerekedtek fel és telepedtek le többek között a Dunántúlon. Életmódbeli jellegzetességeik közül megemlítendõ a gazdag tárgyi és szellemi kultúra, ami népviseletükben, lakásberendezéseikben, szõtteseikben, illetve táncaikban, népdalaikban, népköltészetükben jelenik meg. 1 óra Kárpátalja: a legkeletibb tájegység, ahol magyarok élnek. Mellettük rutén, szlovák, román, német õslakosság teszi változatossá a sokszor gazdát cserélõ hegyvidéki országrészt. Gazdálkodásukra jellemzõ az irtásos fakitermelés, a kenderfeldolgozás, a havasi pásztorkodás. Az itt élõ magyarság tárgyi kultúráját a jellegzetes szövés- és hímzésminták, a fafaragások, a házépítés hirdeti. Népköltészetét a betyárballadák, a mondák, a versek képviselik. 1 óra A Felvidék: a Magyarország határaitól északra elterülõ tájegység szoros szálakkal kötõdik az anyaországhoz. A történelmi, nyelvi kötõdéseken túl a néphagyományok is egységet alkotnak. A Kisalföld tárgyalásakor a már említett Csallóköz mellett Gömör, a Szepesség, az Alacsony-Tátra bányavidéke mind megannyi önálló kultúrkört jelent. 2 óra Bácska és a Bánság: a déli határainkon túli terület magyarjai olyan vidéken élnek, ami valaha szerves egységet alkotott Magyarországgal, hiszen az a Duna – Tisza-közének folytatása. Gazdasági életére az alföldi búzatermesztõ életmód s az ehhez kapcsolódó kultúra jellemzõ. A magyar lakosság mellett a svábok, a többséget adó szerbek és szórványosan bolgárok népesítik be ezt e földet. Szõtteseik, népviseletük, táncaik, népdalaik, építészetük színes, változatos hagyományrendszert alakított ki. 2 óra Tanulói tevékenységek A határon túli néprajzi, nyelvjárási tájegységek közül kiválasztunk egyet, és azt részletesebben elemezzük. A bevezetõben értelmezni kell a tájegység nevének eredetét. (Székelyföld, Kárpátalja, Kalotaszeg, Csallóköz.) A térképhasználat elengedhetetlen. A tanulónak a tájegységeket, a városokat, a nevezetes településeket el kell tudnia helyezni a térképen. A gyûjtés, a rajzolás fontos része a megismerés folyamatának. Tárgyak, képek, zenei feldolgozások, videofilmek segítik az elmélyedést. A gyereknek meg kell tanulnia néhány népdalt, mesét, balladát, felelevenítve egy-két játékot, népszokást. Fordítsunk idõt a határon túli magyarok mûvészetének a magyarországi magyar mûvészettel való összehasonlítására! A tanulói tevékenység központjában a határon túli magyarok által lakott tájegységek kutatása álljon! Az egyik legnagyobb munkát igénylõ országrész Erdély és a Részek néprajzának feldolgozása. Erdély, amely országnyi országrész, olyan nagy – néprajzi értékeit tekintve gazdag – terület, hogy csak több részre osztva tárgyalható. Egyik csoport a Kalotaszeget, a másik a Mezõséget, a harmadik Gyimest, újabb két-három csoport pedig a hét székely széket dolgozza fel! A feldolgozáshoz elengedhetetlen a térkép használata, amit szakkönyvek, filmek, használati tárgyak egészítenek ki. Az újabb, határon túli tájegységek – Felvidék, Kárpátalja, Délvidék – néprajzát újabb tanulócsoportok dolgozzák fel, s készítsenek azokról kiselõadást! Természetesen a tanulócsoportok mellett egyéni munkával is el lehet készíteni egy-egy beszámolót. A témakörök feldolgozását segíti a tankönyvhöz készült munkafüzet, a tanárok pedig a nekik készített módszertani kézikönyvet forgathatják haszonnal. Tudatosítsuk a gyerekekben, hogy Erdély és a Partium nem esik egybe, s hogy Erdélyen belül számos tájegység megkülönböztethetõ. Minden egyes tájegységhez szerezzünk be egy-egy jellemzõ tárgyat, könyvet, zenét, térképet. Ezt végezheti a tanár, s természetesen a gyerek is. Induljunk ki a szatmári és bihari részekbõl, amely tájegységek a mai Magyarországon és a határon túl egyaránt fellelhetõk. Erdély területén belül elsõként Kalotaszeg és Mezõség tájait járjuk be, kiemelve a kalotaszegi viseleteket, illetve a mezõségi táncokat, szokásokat. A legtöbb óraszámot a Székelyföld hét székére kell fordítanunk. Feladat, hogy minden egyes székrõl a legjellemzõbb néprajzi motívumokat keressük meg és tudatosítsuk a gyerekekben. A tõlünk legtávolabb élõ magyarokat, a csángókat sajátos nyelvük, viseletük, zenéjük, zenéjük révén ismerjük meg. Az egyik legmostohább körülmények között élõ magyarság a kárpátaljai, akik Munkács, Ungvár, és a Vereckei-hágó vidékén honfoglaló õseink hagyományait õrzik. A felvidéki és délvidéki magyarok gazdag szellemi és tárgyi kultúrájából ha válogatunk, a bõség zavarával küszködünk. A továbbhaladás feltételei Vegyen részt a tanuló a néphagyományok megismerésében, amelyeknek keretében sajátítson el egy-egy tájegységre jellemzõ népszokást, népdalt, népi játékot, népmesét! Végezzen honismereti gyûjtõmunkát, ha teheti, vegyen részt a helyi tájház, szakkör munkájában! Ismerjen néhány kézmûves tevékenységet, és lehetõsége szerint tudjon elvégezni néhány alapfogást az egyes népi mesterségek közül! Válasszon a könyvtár, a televízió, a videotéka, az internet kínálatából néprajzi témájú könyveket, fotókat, filmeket, képeket! Tudja megfogalmazni ismereteit, megfigyeléseit, az adott tájegységhez kapcsolódó jellegzetességeket! Ismerje a vidék nyelvének szokásainak néhány sajátosságát, különös tekintettel a határon túl élõ magyarság helyzetére! Ismereteit tudja más mûveltségi területekhez csatolni, például a történelemhez, az énekhez, a földrajzhoz, a rajzhoz, a biológiához, a vizuális kultúrához! ETIKA

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes